text: বিশ্বাসের জাল বুনে চলেছেন কুমারখালীর ভিন্ন শিপন | blog.bdnews24.com - pioneer blog for citizen journalism in bangladesh
  বিশ্বাসের জাল বুনে চলেছেন কুমারখালীর ভিন্ন শিপন
  শনিবার ০৮ জুলাই ২০১৭, ১১:৫১ পূর্বাহ্ন
  এ জগতে যখন আমরা আত্মকেন্দ্রিক মানসিকতার জালে আবদ্ধ হয়ে পড়ছি, ‍যখন অবিশ্বাসের বেড়া জালে পড়ে অসহায়ত্ব ভোগ করছি, তখন কিছু মানুষ আপন মনে বিশ্বাসের জাল বুনে চলছেন। এক সময় ভাবতাম উদারতা দেখাতে চাইলে হয়তো বিত্ত-বৈভব থাকতে হয়, কিন্তু এখনো কিছু মানুষ আছে যারা সীমাবদ্ধতার মাঝেও পরিচয় দেয় উদার মানসিকতার। এতক্ষণ যাকে উপলক্ষ্ করে কথাগুলো বলছিলাম, তিনি হলেন কুষ্টিয়ার কুমারখালী উপজেলার ভিন্ন রকম দোকানের উদ্যোক্তা মোঃ হামিদুর রহমান (শিপন), এখন অনেকের কাছেই তিনি ভিন্ন শিপন নামেই পরিচিত। পৃথিবীজুড়েই যখন নিরাপত্তাহীনতার এক কালো থাবা, আর সেই সময়েই কুমারখালীর ভিন্ন শিপন খুলেছেন ভিন্নরকম দোকান। যে দোকানে দোকানদার ছাড়াই চলে পণ্য বিক্রি। পণ্যের গায়ে লেখা মূল্য দেখে ক্রেতা তার পছন্দের পণ্যটির দাম রক্ষিত বক্সের ভিতরে রেখে যান। শিপন ভাইয়ের দোকানে রাখা পণ্যের মধ্যে রয়েছে বিভিন্ন রকমের তোয়ালে, রুমাল, গামছা, চাদর।
  কুমারখালী, কুষ্টিয়া থেকে ।
  ট্যাগঃ: কুমারখালী ভিন্ন রকম দোকান ভিন্ন শিপন
  শনিবার ০৮জুলাই২০১৭, অপরাহ্ন ০৯:০৯
  বণিক দাদা সালাম নিবেন! কেমন আছেন আপনি?
  বণিক দাদা সত্যি আমি আপনার লেখাটা পড়ে অবিশ্বাস্যর মত লাগছে ! এখনো বাংলাদেশে এমন নজির সৃস্টি করার যুবক রয়েছে ভাবাই যায়না। সত্যি অসাধারণ উদ্যোগ। দোয়া করি তাঁর জীবনে বয়ে আসুক অনাবিল সুখশান্তি
  রবিবার ০৯জুলাই২০১৭, অপরাহ্ন ০২:১৭
  এম নাসির ভাই, আমি নিজেও প্রথমে বিশ্বাস করতে পারিনি। দেখে পরে বিশ্বাস করিছি। তবে তার ভাবনার জগৎটা অনেক নির্মল ও লালসামুক্ত। মানুষের প্রতি রয়েছে তার অঘাধ বিশ্বাস ও ভালবাসা। দেখে শুনে মনে হয়, বিধাতা যদি এই মানসিকতাটা যদি সকল বিত্তবান মানুষদের দিত, তাহলে দেশটা আরো এগিয়ে যেত। আপনার মন্তব্যের জন্য ধন্যবাদ। ?